Viršytis
Viršytis (latv. Virsīte) – upė šiaurės Lietuvoje (Pakruojo ir Joniškio raj.) bei pietų Latvijoje (Bauskės savivaldybė); Švitinio dešinysis intakas (Lielupės baseinas). Prasideda į pietryčius nuo Pašvitinio, Janelionių apylinkėse. Teka šiaurės kryptimi. Įteka į Švitinį 34 km nuo jo žiočių, ties Svitene. Lietuvai priklauso 31 km iš viso 37 km upės ilgio. Intakas – Maižuva (dešinysis). Vaga sureguliuota. Vidutinis nuolydis Lietuvoje – 76 cm/km. Gyvenvietės prie Viršyčio: Daugalioniai, Grikpėdžiai, Mažučiai, Kaireliai (Lietuva), Virsytė, Svitenė (Latvija). Upėvardis kildinamas nuo žodžio viršus („aukštutinė ko nors dalis“).